|  |  |  |  |  |  |
| --- | --- | --- | --- | --- | --- |
| **Предмет: МАКЕДОНСКИ ЈАЗИК**  **ЗА УЧЕНИЦИТЕ ОД ДРУГИТЕ ЗАЕДНИЦИ** **I година ГО**  **СОУ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | | | | | |
| **Изготвил:**  **Година/клас\_\_\_\_\_\_\_\_\_\_\_\_** | | | | | |
| **содржини  (и поими)** | **стандарди за оценување** | **Датум на реализација** | **сценарио за часот** | **средства** | **следење на напредокот** |
| **1. Опишување на училиштето** | * Го опишува училиштето, предметите и други работи поврзани со училишното секојдневие користејќи соодветен вокабулар и јазични структури. * Користи сегашно време во говор и во пишана форма. * Пишува едноставен текст на дадена тема. * Употребува соодветни зборови во контекст на темата. | 26.8.2025 г.  1 | **Воведна активност – активирање на предзнаењата**  Активација и мотивација  **Активност 1: Лов на зборови (5–7 мин.)**   * Наставникот поставува картички со зборови и/или слики низ училницата: *училиште, училница, двор, стол, настава, директор, другарство* и сл. * Учениците работат во парови: ги бараат картичките, го прочитуваат зборот и составуваат едноставна реченица со истиот (со помош од наставникот по потреба).   Пример: „Во моето училиште има уреден голем двор.“   * Потоа ги групираат картичките на таблата според категории: *простории, луѓе, активности*. * Следува кратка дискусија: **Прашања за размислување:**   1. Дали може симболите/сликите да го заменат пишаниот збор?   2. Кои зборови ви беа нови? Кои зборови ве потсетија на вашето претходно училиште?   **Главна активност – Искуствено учење**  **Активност 1: Креативна мапа – „Моето училиште“ (10 мин.)**   * Учениците во мали групи добиваат празна мапа на училиштето (или самостојно ја цртаат). * Ги лепат претходно користените зборови/слики на соодветни места. * Додаваат нови зборови поврзани со нивното искуство (*омилен предмет, библиотека, спортска сала, дежурен наставник...*) со помош на самолепливи ливчиња.   **Активност 2: Опис на мапата (10 мин.)**   * Учениците продолжуваат да работат во парови и подготвуваат кратка усна презентација (3–4 реченици) со употреба глаголи во сегашно време и со употреба на зборовите од мапата.   Пример: „Ова е нашето училиште. Овде е библиотеката. Често читаме книги таму.“   * Секој пар го претставува својот дел. * Учениците заедно со наставникот разговараат за користениот вокабулар во презентацијата,за соодветниот изговор на зборовите, граматиката и за структурата на речениците .   **Завршна активност – извлекување заклучок**  **„Мојата училишна ѕвезда“**  **Цел на оваа активност:** Самопроценка, емоционално поврзување со содржината  **Активност 1:**   * Секој ученик/ученичка добива по една слика/илустрација од **ѕвезда** (или ја црта сам) и во неа пишува по:   1. еден збор/глагол што го научил/научила;   2. и по една реченица што треба да ја состави и да биде поврзана со глаголот/зборот.   3. И на крајот учениците треба да одговорат на прашањето: „Како би му го опишал моето училиште на некој другар/другарка што не учи тука?“ * Ѕвездите се лепат на посебен ѕид насловен: „Учам македонски – растам!“   ✅ **Самооценување:** ☑️ Ги препознав глаголите. ☑️ Користев нови зборови. ☑️ Составив реченици сам/а .  **Рефлексија**  Се води дискусија по следните прашања:  1) „Што правевме денес?“,  2) „Како се чувстувавте додека работевте на часот?“,  3) „Што научивте?“  4) „Како може наученото да го користиме во секојдневниот живот?“ | „Лов на зборови“ – картички  празна мапа/шема на училиште  табла/ флипчарт табла,  самолепливи ливчиња,  цртежи, фотографии | * усните одговори на прашања поставени од наставникот или од соучениците; * поставување прашања и учеството во дискусиите на часот; * самоoценување; * придонес во извлекување на заклучоците. |